stafka.ru/idei Top rated - 547038 423375807727888 80002605 n - фото ВЫ ставка
Dimensions: 403 x 403 pixels Koronavirus: Meer as 65 000 gevalle wêreldwyd | Netwerk24
Brumbies trap Chiefs se tjank af in Hamilton
In ’n wedstryd van twee uiteenlopende helftes het die Brumbies Saterdag in die Waikato-stadion vasgebyt om die Chiefs se Superrugbyspan met 26-14 te troef.
Koronavirus: Meer as 65 000 gevalle wêreldwyd
14 Februarie 2020 07:22
Luidens die jongste beskikbare syfers het 65 191 mense wêreldwyd die nuwe koronavirussiekte, wat as Covid-19 bekend staan, opgedoen.
Daar is egter ’n bietjie goeie nuus. Minder mense is Donderdag in China aan die virus dood in vergelyking met die vorige dag en die passasiers aan boord van ’n plesierskip wat deur vyf lande toegang geweier is, is uiteindelik deur Kambodja toegelaat om van die skip af te klim.
Die gesondheidskommissie in China se Hubei-provinsie, waar Covid-19 uitgebreek het, sê 116 mense is deur die loop van Donderdag dood, terwyl 4 823 nuwe gevalle in die stad Wuhan, die middelpunt van die epidemie, aangemeld is.
CNN berig 36 719 pasiënte is tans in hospitale in Hubei opgeneem, waarvan 1 685 mense in ’n kritieke toestand is. Die wêreldwye dodetal staan op 1 486 nadat Japan Vrydag gesê het hulle het ook hul eerste geval gehad waar iemand weens Covid-19 dood is. Japan is nou die derde land buite China waar iemand aan Covid-19 dood is nadat die Filippyne en Hongkong ook elk een sterfte aangemeld het.
Intussen sit Japan ook met ’n plesierskip wat in die Jokohama-hawe lê, waar meer as 200 mense aan boord reeds positief vir Covid-19 getoets het. Die mense op die skip is op 3 Februarie in isolasie geplaas nadat ’n man aan boord positief vir die virus getoets het.
Japan gaan vandag van die bejaarde passasiers toelaat om die Diamond Princess-skip te verlaat.
Passasiers van die MS Westerdam wat Donderdag in Kambodja aangekom het, is uiteindelik toegelaat om van die skip af te klim nadat vyf lande die skip weggewys het nadat iemand aan boord simptome van die Covid-19 getoon het. Die passasiers moes twee weke lank van land na land vaar, sonder dat hulle enigsins van die skip af kon klim. Al die passasiers is vir die virus getoets en geen gevalle is bevestig nie.
Hoen Sen, Kambodja se premier, het die passasiers met ruikers rose ingewag nadat hulle in Kambodja aangekom het en hul hand geskud. – Reuters
67 mense reeds vir Covid-19 in SA getoets
Mense in woonstelblok dalk deur pype met korona besmet
Groot tegnologie-kongres gekanselleer oor virus